Φυσικά Αίτια
Αναρωτιέσαι τι εννοούμε ως φυσικά αίτια; Τα λάστιχα έχουν όριο ζωής, αν ξεπεράσεις το όριο που ορίζει ο κατασκευαστής, πολύ σύντομα μπορεί να αντιληφθείς μεγάλες φθορές στην επιφάνειά τους. Επιπλέον, τα ελαστικά «τραυματίζονται» όταν γίνεται κακή χρήση (αν ανεβάζεις το αυτοκίνητο σε πεζοδρόμια για παράδειγμα ή οδηγείς σε χωματόδρομους) για μεγάλο χρονικό διάστημα. Ακόμη κι αν τα μπαλώσεις, η φθορά που έχει υποστεί το λάστιχο κάποια στιγμή μελλοντικά θα επανεμφανιστεί.
Καιρικές συνθήκες
Ο καιρός, είναι από τους βασικούς παράγοντες φθοράς των ελαστικών. Τα ακραία φαινόμενα, όπως υψηλές θερμοκρασίες, χαμηλές θερμοκρασίες, πάγος ή χιόνι στους δρόμους και βροχή, μπορεί να ταλαιπωρήσουν πολύ τα λάστιχα του αμαξιού. Είναι πολύ σημαντικό λοιπόν, να ελέγχεις την κατάστασή τους μετά από περιόδους ακραίων φαινομένων.
Απρόοπτα στον δρόμο
Είναι πολύ συχνό φαινόμενο, οι ζημιές στο αυτοκίνητο από λακούβες και κράσπεδα που υπάρχουν σε όλους τους δρόμους της πόλης. Τα σαμαράκια και άλλα αντικείμενα που μπορεί να είναι αιχμηρά και να υπάρχουν στους δρόμους της πόλης, δημιουργούν φθορές στα λάστιχα. Πολλά αυτοκίνητα μένουν από λάστιχο και καλούν την οδική βοήθεια για να τους το αντικαταστήσει. Η καλή παρατήρηση κατά την οδήγηση στους δρόμους της πόλης, μπορεί να σε βοηθήσει να προλάβεις τέτοιου είδους απρόοπτα γεγονότα.